CELEX: 62015TN0270
Language: da
Date: 2015-05-26 00:00:00
Title: Sag T-270/15: Sag anlagt den 26. maj 2015 — ANKO AE mod Forvaltningsorganet for Forskning (REA)

24.8.2015   
            
            
               DA
            
            
               Den Europæiske Unions Tidende
            
            
               C 279/37
            
         Sag anlagt den 26. maj 2015 — ANKO AE mod Forvaltningsorganet for Forskning (REA)
   (Sag T-270/15)
   (2015/C 279/46)
   Processprog: græsk
   
      Parter
   
   
      Sagsøger: ANKO Anonymos Etairia Antiprosopeion, Emporiou kai Viomichanias (Athen, Grækenland) (ved advokat V. Christianos)
   
      Sagsøgt: Forvaltningsorganet for Forskning (REA)
   
      Sagsøgerens påstande
   
   
               —
            
            
               Det fastslås, at den suspension af betalinger, som er blevet gennemført af Forvaltningsorganet for Forskning (REA) vedrørende det beløb, som det skylder sagsøgeren med hensyn til dets bidrag til ESS-projektet inden for rammerne af FP7-programmet, udgør en misligholdelse af dets kontraktlige forpligtelser, og at REA følgelig skal udbetale ANKO resten af dets bidrag på 1 25  253,82 EUR med tillæg af de lovbestemte renter.
            
         
               —
            
            
               Forvaltningsorganet for Forskning (REA) tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har sagsøgeren i henhold til artikel 272 TEUF anmodet Den Europæiske Unions Ret om at fastslå, at den suspension af betalinger, som er blevet gennemført af Forvaltningsorganet for Forskning, vedrørende de beløb, som det skylder sagsøgeren med hensyn til dets bidrag til ESS-projektet i forbindelse med FP7-programmet, udgør en misligholdelse af dets kontraktlige forpligtelser, og at REA følgelig skal udbetale ANKO dette beløb med tillæg af renter regnet fra den dato, hvor denne sag blev anlagt.
   ANKO har nærmere bestemt gjort gældende, at denne fuldt ud og i god og behørig form har opfyldt sine forpligtelser i henhold til kontrakten. Derimod har Forvaltningsorganet for Forskning (REA) suspenderet betalingen til ANKO i strid med klausul II.5, stk. 3, litra d), i bilag II til hovedkontrakten vedrørende ESS-projektet. Af denne grund er Forvaltningsorganet for Forskning (REA) fortsat forpligtet til i henhold til ESS-projektet at betale sagsøgeren det beløb, som det ulovligt suspenderede betalingen af, dvs. 1 25  253,82 EUR.
   Nærmere bestemt har ANKO gjort gældende, at den suspension af betalinger, som er blevet gennemført af Forvaltningsorganet for Forskning (REA) over for ANKO i forbindelse med ESS-projektet, tilsidesætter kontrakten vedrørende dette projekt og EU-retten af følgende grunde:
   
               —
            
            
               For det første har Forvaltningsorganet for Forskning (REA) ulovligt gennemført suspensionen af betalinger vedrørende de beløb, som det skylder ANKO, idet suspensionen ikke er omfattet af nogen af de fem tilfælde, der er fastsat i klausul II.5, stk. 3, litra d), i bilag II til hovedkontrakten.
            
         
               —
            
            
               For det andet har Forvaltningsorganet for Forskning (REA) ulovligt underlagt ophævelsen af suspensionen en betingelse, der ikke var fastsat i kontraktdokumenterne, og er i strid med EU-retten.